ข้อบัญญัติองค์การบริหารส่วนตำบลน้ำชุนข้อบัญญัติองค์การบริหารส่วนตำบลน้ำชุนเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลน้ำชุนอำเภอหล่มสัก จังหวัดเพชรบูรณ์พ.ศ. ๒๕๖๐[๑] อาศัยอำนาจตามความในมาตรา๙ วรรคสอง แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ. ๒๕๔๖องค์การบริหารส่วนตำบลน้ำชุนโดยความเห็นชอบของสภาองค์การบริหารส่วนตำบลน้ำชุนและนายอำเภอหล่มสัก จึงตราข้อบัญญัติไว้ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลน้ำชุนเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลน้ำชุน อำเภอหล่มสัก จังหวัดเพชรบูรณ์ พ.ศ. ๒๕๖๐ข้อ ๒ ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป และให้สิ้นสุดระยะเวลาการใช้บังคับเมื่อมีประกาศกฎกระทรวงให้บังคับใช้ผังเมืองรวมเมืองหล่มสักในเขตพื้นที่ตามข้อ๓ข้อ๓ ในข้อบัญญัตินี้บริเวณที่ ๑ หมายความว่า พื้นที่ในบริเวณดังต่อไปนี้ด้านเหนือ จดทางหลวงแผ่นดินหมายเลข๑๒ ฟากใต้ด้านตะวันออก แนวเขตตำบลหนองไขว่ด้านใต้ด้านใต้ จดเส้นขนานระยะ๑๐๐ เมตรกับศูนย์กลางทางหลวงแผ่นดินหมายเลข ๑๒ และหน่วยป้องกันรักษาป่า ที่ พ.ช. ๑๘(น้ำชุน) ป่าไม้เขตพิษณุโลก กรมป่าไม้ด้านตะวันตก จดทางหลวงแผ่นดินหมายเลข๒๑ ฟากตะวันออกบริเวณที่ ๒ หมายความว่า พื้นที่ในบริเวณดังต่อไปนี้๒.๑ ด้านเหนือ จดทางหลวงแผ่นดินหมายเลข๑๒ ฟากใต้ด้านตะวันออก จดทางหลวงแผ่นดินหมายเลข๒๑ ฟากตะวันตกด้านใต้ จดแนวเขตผังเมืองรวมด้านใต้ซึ่งเป็นเส้นตั้งฉากระยะ ๑,๐๐๐ เมตร กับแนวศูนย์กลางทางหลวงแผ่นดินหมายเลข ๒๑ที่จุดซึ่งอยู่ห่างจากทางหลวงแผ่นดินหมายเลข ๒๑ เป็นระยะ ๒,๐๐๐เมตรด้านตะวันตก จดแนวเขตผังเมืองรวมด้านตะวันตกซึ่งเป็นเส้นตรงที่เริ่มต้นจากแนวเขตผังเมืองรวมด้านใต้ที่จุดซึ่งห่างจากศูนย์กลางทางหลวงแผ่นดินหมายเลข ๒๑ไปทางทิศตะวันตกเฉียงเหนือตามแนวเขตผังเมืองรวมด้านใต้ เป็นระยะ ๑,๐๐๐ เมตรไปทางทิศตะวันออกเฉียงเหนือจนบรรจบกับทางหลวงแผ่นดินหมายเลข ๑๒ ที่จุดซึ่งอยู่ห่างจากทางหลวงแผ่นดินหมายเลข๑๒ บรรจบกับถนนสาธารณะไม่ปรากฏชื่อไปทางทิศตะวันตกเฉียงเหนือตามแนวทางหลวงแผ่นดินหมายเลข ๑๒ เป็นระยะ ๖๕๐ เมตร๒.๒ ด้านเหนือ จดเส้นขนานระยะ๑๐๐ เมตร กับศูนย์กลางทางหลวงแผ่นดินหมายเลข ๑๒ ฟากใต้ด้านตะวันออก แนวเขตตำบลหนองไขว่ด้านใต้ด้านใต้ จดแนวเขตผังเมืองรวมด้านใต้ซึ่งเป็นเส้นตรงที่เริ่มต้นจากถนนสาธารณะไม่ปรากฏชื่อ ฟากตะวันตกที่จุดซึ่งอยู่ห่างจากถนนสาธารณะไม่ปรากฏชื่อตัดกับห้วยน้ำชุนไปทางทิศตะวันออกเฉียงใต้ตามแนวถนนสาธารณะไม่ปรากฏชื่อ เป็นระยะ ๑,๑๐๐ เมตรไปทางทิศตะวันตกเฉียงเหนือจนบรรจบกับทางหลวงแผ่นดินหมายเลข ๒๑ที่จุดซึ่งอยู่ห่างจากทางหลวงแผ่นดินหมายเลข ๒๑ บรรจบกับทางหลวงแผ่นดินหมายเลข ๑๒ไปทางทิศใต้ตามแนวทางหลวงแผ่นดินหมายเลข ๒๑ เป็นระยะ ๒,๐๐๐เมตรด้านตะวันตก จดทางหลวงแผ่นดินหมายเลข๒๑ (สระบุรี - หล่มสัก) ฟากตะวันออกและหน่วยป้องกันรักษาป่า ที่ พช. ๑๘ (น้ำชุน) ป่าไม้เขตพิษณุโลกบริเวณที่ ๓ หมายความว่าพื้นที่ในบริเวณอนุสาวรีย์พ่อขุนผาเมืองทั้งนี้พื้นที่บริเวณที่ ๑ บริเวณที่ ๒ และบริเวณที่ ๓ ปรากฏตามแผนที่ท้ายข้อบัญญัตินี้ข้อ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑)โรงงานทุกประเภทเว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อม(๒) คลังเชื้อเพลิงเพื่อการขายส่ง(๓) สถานที่บรรจุก๊าซ และสถานที่เก็บก๊าซ ตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการและร้านจำหน่ายก๊าซ(๔) อาคารเก็บวัตถุระเบิด(๕) โรงกำจัดขยะมูลฝอยข้อ ๕ ภายในบริเวณที่๒ ห้ามมิให้บุคคลใด ก่อสร้างอาคารโรงงานทุกประเภท เว้นแต่โรงงานที่ประกอบกิจการโดยไม่เป็นมลพิษต่อชุมชนหรือสิ่งแวดล้อมข้อ๖ ภายในบริเวณที่ ๓ห้ามมิให้บุคคลใดก่อสร้างอาคารทุกประเภท เว้นแต่อาคารเพื่อสันทนาการอาคารเพื่อการรักษาคุณภาพสิ่งแวดล้อมและอาคารสาธารณประโยชน์ข้อ๗ ภายในบริเวณพื้นที่ที่กำหนดไว้ตามข้อ๓ ห้ามบุคคลใดดัดแปลง หรือเปลี่ยนการใช้อาคารใด ๆ เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ ข้อ ๕ และข้อ ๖ข้อ๘ อาคารที่มีอยู่แล้วในพื้นที่ที่กำหนดตามข้อ๓ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามที่กำหนดในข้อ๔ ข้อ ๕ และข้อ ๖ข้อ๙ อาคารที่ได้รับใบอนุญาตหรือใบแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ๑๐ ให้นายกองค์การบริหารส่วนตำบลน้ำชุนรักษาการตามข้อบัญญัตินี้ประกาศ ณ วันที่ ๓๐สิงหาคม พ.ศ. ๒๕๖๐ภรภัทร เทืองน้อยนายกองค์การบริหารส่วนตำบลน้ำชุน[เอกสารแนบท้าย]๑.แผนที่ท้ายข้อบัญญัติองค์การบริหารส่วนตำบลน้ำชุน เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลน้ำชุนอำเภอหล่มสัก จังหวัดเพชรบูรณ์ พ.ศ. ๒๕๖๐(ดูข้อมูลจากภาพกฎหมาย)ภวรรณตรี/จัดทำ๓๐ ตุลาคม ๒๕๖๐พรวิภา/ตรวจ๓๐ ตุลาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๕๒ ง/หน้า ๘๓/๑๑ ตุลาคม ๒๕๖๐